Държавен вестник, бр. 44, 2011 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  44
МИНИСТЕРСТВО
НА ОТБРАНАТА
ПРАВИЛНИК
за устройството и дейността на Института 
по отбрана 
Г л а в а  п ъ р в а
ОБЩИ ПОЛОЖЕНИЯ 
Чл. 1. С този правилник се уреждат устрой­
ството и дейността на Института по отбрана 
на Министерството на отбраната.
Чл. 2. (1) Институтът по отбрана е научна 
организация за научни изследвания, научно-
приложна дейност и научно-техническо оси­
гуряване в интерес на отбраната на страната.
(2) Институтът по отбрана е юридическо 
лице по чл. 60 от Закона за администрацията 
към министъра на отбраната със седалище 
София, бул. Цветан Лазаров 2. 
(3) Институтът по отбрана е второстепе­
нен разпоредител с бюджетни кредити към 
министъра на отбраната.
Чл. 3. Дейността на Института по отбрана 
се осъществява в съответствие със Закона за 
отбраната и въоръжените сили на Република 
България (ЗОВСРБ), Правилника за прилагане 
на Закона за отбраната и въоръжените сили 
на Република България (ППЗОВСРБ), Закона 
за държавния служител (ЗДС), Кодекса на 
труда (КТ), Закона за висшето образование 
(ЗВО), Закона за развитието на академич­
ния състав в Република България (ЗРАСРБ) 
и Правилника за прилагането на Закона за 
развитие на академичния състав в Република 
България (ППЗРАСРБ), както и подзаконовите 
и административните актове на министъра 
на отбраната.
Г л а в а  в т о р а
СТРУКТУРА И УПРАВЛЕНИЕ
Раздел I
Общи положения
Чл. 4. Длъжностното разписание на Инсти­
тута по отбрана се утвърждава от министъра 
на отбраната по предложение на директора 
на Института по отбрана.
Чл. 5. Структурни звена в Института по 
отбрана са: дирекции, отдели и сектори.
Чл. 6. (1) Институтът по отбрана се ръко­
води и представлява от директор.
(2) Директорът на Института по отбрана е 
военнослужещ и се назначава от министъра 
на отбраната. Директорът на института е 
хабилитирано лице в областта на техничес­
ките науки.
(3) Директорът на Института по отбрана е 
пряко подчинен на министъра на отбраната. 
Той е пряк ръководител на целия личен състав 
на Института по отбрана.
(4) Директорът на Института по отбрана:
1. организира, ръководи, контролира и 
отговаря за цялостната дейност на Института 
по отбрана;
2. ръководи и контролира разработването 
на планове и програми на Института по от­
брана и тяхното изпълнение; 
3. организира взаимодействието му със 
структурите на Министерството на отбраната, 
структурите на пряко подчинение на минис­
търа на отбраната и Българската армия;
4. представлява Института по отбрана пред 
физически и юридически лица, организации, 
учреждения и научни организации в страната 
и в чужбина; 
5. ръководи разработването и представя 
на министъра на отбраната за утвърждаване 
проект на бюджетна сметка и проект за на­
учноизследователска дейност на Института 
по отбрана;
6. отговаря за подготовката, повишаването 
на квалификацията и ефективното използване 
на кадрите в института;
7. организира управлението и използването 
на предоставените му за управление имоти, 
материално-технически и финансови средства;
8. назначава и освобождава от длъжност 
цивилните служители по служебни право­
отношения, сключва, изменя и прекратява 
трудовите договори с лицата, работещи по 
трудово правоотношение в Института по от­
брана, а при оправомощаване от министъра 
на отбраната – сключва, изменя и прекратява 
договорите за военна служба с военнослуже­
щите в Института по отбрана, назначава ги 
и ги освобождава от длъжност и от военна 
служба;
9. утвърждава програми и методики за ла­
бораторни, полигонни и функционални изпит­
вания на въоръжение, техника и имущества;
10. предлага за утвърждаване програми и 
методики за приемни изпитвания;
11. сключва договори за дейности по чл. 2 
за нуждите на външни за Министерството на 
отбраната, структурите на пряко подчинение 
на министъра на отбраната и Българската 
армия лица и организации.
(5) При изпълнение на правомощията си 
директорът на Института по отбрана издава 
заповеди, разпореждания и указания.
(6) Правомощията на директора на Ин­
ститута по отбрана при негово отсъствие 
или когато ползва законоустановен отпуск, 
се осъществяват от заместник-директор, а в 
негово отсъствие – от определен със заповед 
директор на дирекция.
Чл. 7. (1) При изпълнение на правомощията 
си директорът на Института по отбрана се 
подпомага от заместник-директор.